24 vir ‘dronkbestuur’ aangekeerArgieffoto Altesaam 24 mense is tydens ŉ spesiale operasie deur die Ekurhuleni-metropolisie vir dronkbestuur in hegtenis geneem. Hoofsupt. Wilfred Kgasago, woordvoerder van die Ekurhuleni-metropolisie, het Dinsdag gesê die spesiale operasie is Sondag van 16:00 tot middernag op die N12-Oos by die Putfontein-afrit gehou. “Metropolisiebeamptes in samewerking met beamptes van die Gautengse verkeerspolisie het spesifiek dronkbestuurders geteiken,” het Kgasago gesê. “Al 24 mense wat in hegtenis geneem is, is mans.” Die mans is by die Benoni-polisiestasie aangehou en aangekla van bestuur onder die invloed van alkohol en was daar in aanhouding.